[{"text_idx": "#000000", "text": "\"Neniu alia merkato en la mondo estas pli vigla ol la c\u0302ina,\" diris Seiji Kuraishi, direktoro pri regiona administracio (C\u0302inio) kaj prezidanto de Motor-investa Kompanio Honda, dum la intervjuo de j\u0302urnalisto el El Popola C\u0302inio en la mezo de tiu c\u0302i julio. \"Tiu, kiu okupas la c\u0302inan merkaton, kaptos okazon de la estonteco. Honda c\u0302iam klopodas por liveri la plej elstarajn au\u0306tojn al c\u0302inaj konsumantoj.\""}, {"text_idx": "#000001", "text": "En aprilo de la kuranta jaro Honda anoncis sian plej ambician strategion: plenforte antau\u0306enigi indig\u0302enigan disvolvon en C\u0302inio, kaj duobligi sian vendokvanton g\u0302is la jaro 2015 kompare kun tiu de la jaro 2011. Seiji Kuraishi diris, ke C\u0302inio estas la plej granda evoluanta lando en la mondo, kaj g\u0302i havas grandan postuladon pri au\u0306toj, Honda havas sufic\u0302e grandan fidon en indig\u0302enigo kaj memesplorado en C\u0302inio."}, {"text_idx": "#000002", "text": "Multe atenti preferon de c\u0302inaj ac\u0302etantoj"}, {"text_idx": "#000003", "text": "Nuntempe Honda havas tri bazojn en C\u0302inio: Kantona Honda kaj Dongfeng-a Honda kreas novajn modelojn, inkluzive de ac\u0302etado de mas\u0302ino-pecoj; Honda Teknik-esplora Industrio-investa Kompanio aldonas al Accord, Civic kaj aliaj modeloj vendataj tutmonde c\u0302inajn karakterojn kaj postuladojn, ac\u0302etas mas\u0302ino-pecojn kaj faras opinisondon."}, {"text_idx": "#000005", "text": "Honda havas dezajnocentron en C\u0302inio, kiu dezajnas novajn au\u0306tojn speciale por la c\u0302ina merkato, kaj adopti pli da c\u0302inaj karakteroj al Accord kaj aliaj modeloj por kontentigi la c\u0302inan merkaton kaj c\u0302inajn konsumantojn. Lastatempe Honda publikigis du modelojn speciale por la c\u0302ina merkato Koncepto S kaj Koncepto C, t.e. la unua frukto sub la nova sistemo de Honda. En estonteco Honda elfaros pli da novaj modeloj por la c\u0302ina merkato kaj c\u0302inaj konsumantoj."}, {"text_idx": "#000006", "text": "En diversaj lokoj tutmonde, Honda aktivas por realigo de \"tri g\u0302ojoj\": g\u0302ojo de produktado, g\u0302ojo de vendado kaj g\u0302ojo de ac\u0302etado. Seiji Kuraishi diris: \"Kiel Honda en C\u0302inio, ni klopodas provizi c\u0302inajn konsumantojn per altkvalitaj au\u0306toj, kaj g\u0302ojigi la uzantojn. Tio estas nia plej grava celo.\""}, {"text_idx": "#000007", "text": "\"La dua fabriko de Dongfeng-a Honda jam komencis produktadon. G\u0302i enkondukis la plej avangardan teknikon de la mondo kaj havas bonan medion. La tria muntolinio en la Kantona Honda estas konstruata kaj komencos produktadon en la jaro 2014 lau\u0306plane,\" diris Seiji Kuraishi. Tio estas grava rimedo de Honda por indig\u0302enigo en C\u0302inio."}, {"text_idx": "#000008", "text": "\"La devizo de Honda estas rapideco, malalta prezo kaj malmulta ellaso de karbondioksido. Ni esperas elfari au\u0306tojn konvenajn al c\u0302inaj konsumantoj,\" diris Seiji Kuraishi. \"La elfaritaj au\u0306toj de la du Konceptoj estas c\u0302efe esploritaj de c\u0302inaj laborantoj. Opinioj el uzantoj de tiuj c\u0302i du modeloj estos c\u0302efaj referencoj por la esplorado de Honda. En la venontaj tri jaroj ni prezentos en la c\u0302ina merkato pli ol dek modelojn de au\u0306toj.\""}, {"text_idx": "#000009", "text": "El la merkato inter la jaroj 2008 kaj 2010 ni povas vidi, ke rapide kreskas la vendokvanto de au\u0306toj kun malgranda motorvolumo kaj tiuj de c\u0302inaj markoj. Honda planas emfazi la dispozicion de au\u0306toj kun malgranda motorvolumo por allogi konsumantojn kiuj posedas c\u0302inajn au\u0306tojn kaj deziras ac\u0302eti novan. Samtempe Honda fortigos konstruadon de la vendoreto, precipe en mezgrandaj kaj malgrandaj urboj."}, {"text_idx": "#000010", "text": "Novigo de motoroj estas la s\u0302losila enhavo de la nova strategio de Honda. Honda antau\u0306enigos la tekniko-plibonigon de siaj produktoj kaj disvastigon de energio-s\u0302paraj au\u0306toj kaj nov-energiaj au\u0306toj en C\u0302inio."}, {"text_idx": "#000011", "text": "Vigleco en la c\u0302ina merkato"}, {"text_idx": "#000012", "text": "Seiji Kuraishi diris: \"Dum pli ol 30 jaroj post la eniro en la c\u0302inan merkaton Honda vidis kompaktan ekonomian kontakton kaj oftajn popolajn inters\u0302ang\u0302ojn. Mi sentas la viglecon de la c\u0302ina merkato, multaj el ni ne volas reveni al Japanio post kiam ili laboris en C\u0302inio por iom da tempo.\""}, {"text_idx": "#000013", "text": "Seiji Kuraishi diris, ke la au\u0306tomerkato en C\u0302inio rapide disvolvig\u0302as, kio postulas Honda rapide sekvi g\u0302ian ritmon. Honda neniam prenas la vendokvanton kiel sian unuan konsideron, kaj la nuna administrado ne estas konservativa. Honda plue liveros g\u0302ojigajn produktojn kaj servojn al c\u0302iuj uzantoj per konvinkebla prezo."}, {"text_idx": "#000014", "text": "\"Honda estas malferma kaj vigloplena entrepreno. Mi estis surprizita, kiam mi unuafoje au\u0306dis, ke la c\u0302ina mediataro havas la impreson de 'konservativeco' pri Honda,\" diris Seiji Kuraishi kun rido. \"Se vi havos s\u0302ancon, vi povos viziti Honda-fabrikojn, kie junuloj estas viglaj. Ankau\u0306 mi sentas min juna, kontaktig\u0302inte kun ili.\""}, {"text_idx": "#000015", "text": "Seiji Kuraishi diris al la j\u0302urnalisto, ke en la estonteco Honda aktivos en popularigo kaj disvastigo de au\u0306tokonkurso. Espereble, Honda elbakos kapablajn stiristojn por la konkursoj."}, {"text_idx": "#000016", "text": "(Redaktoroj: Zhang Shuang kaj Liu Zijia)"}]